༄༅། །སྡོམ་པ་འབྱུང་བའི་རྒྱུད་ཀྱི་མན་ངག་བཞུགས་སོ། །
༄༅། །ད་ནི་སྡོམ་པ་འབྱུང་བའི་རྒྱུད་ཀྱི་མན་ངག་བཤད་པར་བྱ་སྟེ། དེ་ལ་སྤྱིའི་མན་
ངག་དང༌། ཁྱད་པར་གྱི་མན་ངག་གོ། སྤྱིའི་མན་ངག་ལ་གསུམ་སྟེ། བསྙེན་པ་དང༌། སྒྲུབ་པ་
དང༌། ལས་ལ་སྦྱར་བར་བྱའོ། །དེ་ཡང་བསྙེན་པའི་ཡན་ལག་ལ་གསུམ་སྟེ། གང་ཟག་གང་གི་
བསྙེན་པ་ནི། རྒྱུད་རྣམས་ལས། བླ་མ་བརྒྱུད་པའི་རིམ་པ་ཡིས། །དབང་བསྐུར་ཐོབ་ཅིང་ཤིན་
ཏུ་བཤམས། །ཕོ་ཉ་རྣམས་ནི་ཡང་དག་བཤད། །ཕྱག་རྒྱ་ལེགས་སྦྱོར་ངང་ཚུལ་ཅན། །ཆགས་
མེད་གཏོང་དང་ཚུལ་ཁྲིམས་ལྡན། །ཡེ་ཤེས་རྒྱུ་སྐྱེས་ཡང་དག་རྫོགས། །ནངས་པར་ལངས་
ནས་བསམ་བདག་ཉིད། །བླ་མའི་མན་ངག་ལ་དགའ་ཞིང༌། །དེ་ཡི་དོན་ནི་སྒྲུབ་ལ་གནས། །
བླ་མ་དམ་པ་བསྙེན་བཀུར་ཏེ། །ཤིན་ཏུ་མང་བའི་རྒྱུད་ཐོབ་ཅིང༌། །ཇི་ལྟའི་དེ་ཉིད་བླ་མའི་
བཀའ། །ཐོབ་ནས་རྟག་ཏུ་བསྒོམ་པར་བྱ། །སྙིང་རྗེ་དམན་པས་འགྲུབ་མི་འགྱུར། །དེ་བས་
སྙིང་རྗེ་ཆེ་ལྡན་ཉིད། །དངོས་གྲུབ་ཀུན་གྱི་ཐུན་མོང་དུ། །བཟླས་དང་བརྟུལ་ཞུགས་ལ་རྟག་
དགའ། །དྲན་པ་དང་ནི་ཡང་དག་ལྡན། །ཕོ་ཉ་ལ་སོགས་གནས་དང་བཅས། །མཁའ་འགྲོ་ལ་
སོགས་ཉི་ཤུ་བཞི། །སྤྱོད་དང་གྲོལ་པའི་འབྲས་རབ་སྟེར། །ཞེས་པ་སྟེ། མདོར་ན། གཞིའི་
ཡན་ལག་དབང་བསྐུར་བ་ལེགས་པར་ཐོབ་ཅིང་། དད་པ་དང་དམ་ཚིག་དང་ལྡན་པ། དེའི་
ཡན་ལག་སྙིང་རྗེ་ཤེས་རབ་དང་ལྡན་པས་རྒྱུད་མང་དུ་ཐོས་ཤིང་། བླ་མའི་མན་ངག་ལེགས་
པར་ཐོབ་པས་བསྙེན་པ་ལ་གནས་པ། མཐར་ཕྱིན་པའི་ཡན་ལག་གུས་པ་དང་རྒྱུན་དུ་སྦྱོར་
-435-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བས་བསྒོམ་བཟླས་ལ་རྩེ་གཅིག་ཏུ་བརྩོན་པ་སྟེ། ཁྱད་པར་གསུམ་དང་ལྡན་པའོ། །
གནས་གང་དུ་བསྙེན་པ་ནི། སྤྱིར། དང་པོ་གོམས་པར་བྱེད་དུས་སུ། །གནས་ནི་གང་དུ་
སྔགས་པའི་སེམས། །གཅིག་ཏུ་མཉམ་བཞག་འགྲུབ་འགྱུར་བའི། །གནས་ནི་བཟང་པོ་ངེས་
པར་བརྟག། རང་གི་ཁྱིམ་དུ་མཚན་དུས་སུ། །བདག་ཉིད་འགྲུབ་པའི་སེམས་ཀྱི་ནི། །རྣལ་
འབྱོར་མ་བསྒོམས་ཤེས་རབ་ཅན། །ཡང་ན་ཧེ་རུ་ཀ་དཔལ་གཟུགས། །དུར་ཁྲོད་ལ་སོགས་
འཇིགས་གནས་སམ། །མཚོ་དང་མཚེའུ་དགོན་གནས་དང༌། །གནས་དང་སྐྱེད་མོས་ཚལ་ཆེན་
དང༌། །མེ་ཏོག་ཚལ་ལམ་ཡུལ་འཁོར་ལྗོངས། །ཆུ་ཡིས་འགྲམ་མམ་ཤིང་གཅིག་གམ། །ཡང་
ན་རང་གི་ཁྱིམ་ཉིད་དེ། །ས་གཞི་ཤིན་ཏུ་ཉམས་དགའ་ཞིང༌། །ལེགས་པར་བཀོད་པའི་རི་མོ་
ལ། །ནགས་ཚལ་ཤིན་ཏུ་ཉམས་དགའ་བ། །བསིལ་བའི་ཆུ་རྒྱུན་འབབ་པའི་ཕྱོགས། །རྣམ་
བཀོད་:མགོ་[མེ་ཏོག་]ཚལ་གསེབ་ཏུ། །ཤར་དུ་སྒོ་བསྟན་ཁང་པ་ལ། །སྔགས་བཞིས་
མཚམས་བཅིངས་ཆོ་ག་ཡིས། །གསལ་ཁུང་དང་བཅས་རྩིག་པའི་ཕྱོགས། །སྙན་པའི་བྱ་ཡིས་
སྒྲ་བསྒྲགས་ཤིང༌། །དྲི་ཞིམ་སྤོས་དང་ལྡན་པ་ལ། །དྲིལ་བུ་སིལ་སིལ་སྒྲ་རྣམས་སྒྲོག། ལྡ་ལྡི་
གོས་ཀྱི་ཕྲེང་བས་དཀྲིས། །ལྷག་པའི་འདུ་འཛི་རྣམས་སྤངས་ནས། །སྤྱོད་པ་མཐུན་པའི་
གྲོགས་དང་ནི། །བདེ་བར་བྱང་ཆུབ་བསྒྲུབ་པར་བྱ། །རི་བོ་ཚང་ཚིང་རི་སུལ་དང༌། །རྒྱ་མཚོ་
ཆེན་པོའི་འགྲམ་དང་ནི། །གཞི་མདོ་དང་ནི་མདུན་ཁང་གནས། །དུར་ཁྲོད་དང་ནི་ཡིད་དགའ་
བར། །སྔར་གསུངས་ཡང་དག་ཆོ་ག་ཡིས། །སྔོན་དུ་བསྙེན་པ་ལ་སོགས་བྱ། །འོན་ཀྱང་
གནས་དང་གྲོགས་ལ་སོགས། །རྣལ་འབྱོར་ཡིད་འཇུག་ཕྱིར་བརྩམ་སྟེ། །མཐའ་དག་སྤངས་
པའི་ཕ་རོལ་ན། ། ལྷག་པའི་བྱང་ཆུབ་མ་མཆིས་སོ། །བདེ་དང་སྡུག་བསྔལ་སྣ་ཆོགས་རྣམས། །
རང་གི་སེམས་ལས་བྱུང་མོད་ཀྱི། །སེམས་རྟོག་མ་ལུས་སྤངས་པ་ལས། །ངས་ནི་ཆོས་གཞན་
འགའ་མ་བཤད། །དེ་བས་སེམས་རྟོག་སྣ་ཚོགས་རྣམས། །སྤང་བར་བྱ་ཕྱིར་སྣ་ཚོགས་
-436-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
ཐབས། ། སྔགས་དང་ཕྱག་རྒྱ་ཏིང་འཛིན་དང༌། །སྦྱོར་བ་རྒྱ་ཆེན་རྣམས་བཤད་དོ། །
ཁྱད་པར་གྱིས་གནས་ནི། རི་དང་རི་བོའི་གནས་སུ་ཡང༌། །སྙིང་པོའི་སྔགས་ནི་བཟླ་བར་
བྱ། །འབུམ་ཕྲག་གཅིག་ནི་བཟླ་བྱ་སྟེ། །བཅུ་ཆ་ཡིས་ནི་སྦྱིན་སྲེག་བྱ། །འཇིག་རྟེན་འཇིག་རྟེན་
འདས་དངོས་གྲུབ། །མྱུར་དུ་འབྱུང་ངོ་གཞན་དུ་མིན། །ཚང་ཚིང་ལྗོན་ཤིང་རྒྱས་པ་རུ། །རྟག་ཏུ་
དཀྱིལ་འཁོར་བྲི་བྱས་ནས། །བསྒྲུབ་བྱ་བར་ཆད་མེད་པར་སྔགས། །ཉེ་བའི་སྙིང་པོ་རྟག་ཏུ་
བཟླས། །བཟླ་བྱ་འབུམ་ཕྲག་གསུམ་བཟླས་ནས། །བཅུ་ཆ་ཡིས་ནི་སྦྱིན་སྲེག་བྱ། །ཆར་དབབ་
པ་དང་གཏེར་དང་ནི། །ངག་གི་སྒྲུབ་པའང་བསྒྲུབ་པར་བྱ། །རྒྱ་མཚོ་ཆེན་པོའི་འགྲམ་སོང་སྟེ། །
དཀྱིལ་འཁོར་རབ་ཏུ་བྲི་བར་བྱ། །ཁྱད་པར་དུ་ནི་ལྷ་མོའི་སྔགས། །འབུམ་ཕྲག་གསུམ་དུ་
བཟླས་བྱས་ཏེ། །ཇི་ལྟར་གསུངས་པའི་ཆོ་ག་རྫོགས། །བཅུ་ཆ་ཡིས་ནི་སྦྱིན་སྲེག་བྱ། །གྲུབ་
པའི་འཇིག་རྟེན་པ་རྣམས་དང༌། །མཁའ་ལ་སྤྱོད་པ་གྲུབ་པ་འདི། །དཀྱིལ་འཁོར་[དུར་ཁྲོད་]དུ་
བྲིས་ཏེ། །སྔར་བརྗོད་མཆོད་ཆོག་རིམ་པ་ཡིས། །བསྒྲུབ་བྱ་ཡི་གེ་བདུན་པའི་སྔགས། །འབུམ་
ཕྲག་གསུམ་དུ་བཟླ་བར་བྱ། །བཅུ་ཆའི་སྦྱིན་སྲེག་བྱས་དེ་ལས། །བསྒྲུབ་བྱ་ཤིན་ཏུ་གདོན་མི་
ཟ། །དབྱེ་བ་དང་ནི་བསྐྲད་པ་དང༌། །བསད་པའི་ལས་ལ་ཁྱད་པར་དུ། །རྡོ་རྗེ་སེམས་དཔའི་
གསུང་ཇི་བཞིན། །བཟླས་པ་ཙམ་གྱིས་འགྲུབ་པར་གྱུར། །རི་སུལ་དྲི་མེད་ཆུ་བཅས་ལ། །
དཀྱིལ་འཁོར་དགེ་བ་བྲི་བྱ་སྟེ། །རྒྱུན་མི་འཆད་པར་སྔགས་བཟླས་བྱ། །ཞལ་བཞི་པ་ཡི་
སྔགས་བཟླས་ཏེ། །འབུམ་ཕྲག་བཞི་བཟླས་རྣལ་འབྱོར་པ། །བཅུ་ཆ་ཡིས་ནི་སྦྱིན་སྲེག་བྱ། །ཞི་
དང་རྒྱས་དང་བཅུད་ལེན་དང་། །གྲུབ་པ་སེམས་ཅན་ཉོན་ཡིད་ཀྱང༌། །ཞེས་བྱ་སྟེ། མདོར་ན།
དབེན་པ་དང༌། ཡིད་དུ་འོང་བ་དང༌། སྒྲུབ་པའི་རྫས་མོད་པའོ། །
དེ་ནས་ཚུལ་ཇི་ལྟར་བསྙེན་པ་ནི། དེ་ལྟ་བུའི་གནས་སུ་མཐུན་རྐྱེན་རྣམས་ཚོགས་པར་
བྱས་ནས། མཚམས་དམ་པར་བཅད་དེ། གནས་ཁང་བྱི་དོར་བྱས་ནས། བླ་རེ་ལ་སོགས་པས་
-437-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བརྒྱན་པར། རས་རིས་ལ་སོགས་པའི་རྟེན་བཀོད་ལ། མཆོད་པ་རྣམས་ལེགས་པར་བཤམས་
ཏེ། མདུན་བསྐྱེད་ཀྱི་དྲིའི་མཎྜལ་བྱ་ཞིང༌། རྡོ་རྗེ་དང་དྲིལ་བུ་དང་ནང་མཆོད་ལ་སོགས་མདུན་དུ་
ཉེ་བར་བཞག་ལ། ཁྲུས་ལ་སོགས་པ་སྔོན་དུ་འགྲོ་བས་སྟན་བདེ་བ་ལ་སྐྱིལ་ཀྲུང་གིས་འདུག་
ནས་དབང་པོ་དང་འཚམ་པར་ལྷའི་རྣལ་འབྱོར་ཏིང་ངེ་འཛིན་གསུམ་མམ། ཡན་ལག་དྲུག་གམ།
མངོན་སྤྱོད་ལྔ་ལ་སོགས་པ་དངོས་གྲུབ་གཉིས་ཀ་སྒྲུབ་ནུས་པའི་མངོན་པར་རྟོགས་པ་ཚུལ་
བཞིན་དུ་བསྒོམ་པར་བྱ་སྟེ། དེ་ཡང་ཅུང་ཟད་དབང་པོ་རྟུལ་བ་ཡིན་ན་རང་རྒྱུའི་ཧེ་རུ་ཀ་ཕྲག་
གཉིས་པར་གསལ་བར་བྱས་ནས། མདུན་དུ་སྡོམ་པ་འབྱུང་བའི་དཀྱིལ་འཁོར་ཡོངས་སུ་
རྫོགས་པ་ལ་སོགས་པའི་རས་རིས་ཀྱི་གཞལ་ཡས་ཁང་གདན་དང་བཅས་པ་གསལ་བཏབ་
ནས། དེར་ཡེ་ཤེས་འཁོར་ལོ་མངོན་སུམ་ལྟ་བུར་སྤྱན་དྲངས་ཏེ། བཞུགས་པའི་རིགས་བདག་
གི་དབུ་བརྒྱན་པའི་བར་གསལ་བཏབ་སྟེ། རྩེ་གཅིག་ཏུ་ལྷའི་འཁོར་ལོ་བསྒོམ་པར་བྱའོ། །དེ་
ལྟར་ཐུན་བཞིར་མཆོད་པ་དང་གཏོར་མ་ལ་སོགས་པ་དང་བཅས་ཏེ། ཉམས་སུ་བླངས་ནས།
ལྷའི་གསལ་སྣང་ཅུང་ཟད་ཐོབ་པ་ན། འོག་ནས་བཤད་པ་ལྟར་བཟླས་པ་བྱའོ། །དེ་ལྟར་ཡང་
རྒྱུད་ལས། མཎྜལ་ལེགས་པར་བྱུགས་པ་ལ། །བརྟེན་ནས་ལྷ་ཡི་སྦྱོར་བ་བསྒྲུབ། །རས་བྲིས་
ལ་སོགས་མདུན་དུ་བྱས་ཏེ། །བདེ་བའི་སྟན་ལ་སྐྱིལ་ཀྲུང་གིས། །བསྡད་ནས་མཉམ་བཞག་
བརྩམ་པར་བྱ། །སྐུ་གཟུགས་རས་རིས་མཚན་ཉིད་ནི། །དུང་ཆེན་གྱིས་ནི་བདག་ཉིད་ལས། །
མཁས་པས་གཟུགས་ནི་བསྒྲུབ་བྱ་སྟེ། །མཚན་ཉིད་ཐམས་ཅད་ཡོངས་སུ་རྫོགས། །ཡན་ལག་
དང་ནི་ཉིང་ལག་མཆོག། མོས་པའི་ཡིད་ནི་སྔོན་འགྲོ་བའི། །རྣལ་འབྱོར་པས་ནི་རྟག་ཏུ་བཅང༌། །
དྲི་ཆེན་ཆུ་དང་རཀྟ་དང༌། །ཁུ་བར་བཅས་པས་མཆོད་པར་བྱ། །སྒྲུབ་པོ་དང་པོའི་ལས་ཅན་
གྱིས། །མི་ཡི་ཤ་ཡིས་བདུགས་པས་བདུག། བདག་ཉིད་མཆོད་པ་དེ་ཡི་ཚེ། །བླ་མེད་གོ་འཕང་
འགྲུབ་པར་འགྱུར། །འདོད་པ་ཐམས་ཅད་འགྲུབ་འགྱུར་ཞིང་། །རྒྱལ་པོའི་བུད་མེད་རྙེད་པར་
-438-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
འགྱུར། །ཇི་ལྟའི་ལས་ཀྱི་རྗེས་འབྲངས་ནས། །གླང་པོ་ལ་སོགས་གཟུགས་སུའང་བྱེད། །
པགས་ཆེན་རི་མོ་བྲིས་ནས་ནི། །མཉམ་པར་བཞག་ནས་སྒྲུབ་བྱས་ནས། །ཞག་བདུན་གྱིས་ནི་
འགྲུབ་གྱུར་ཏེ། །འདི་ལ་དཔྱད་པ་མི་བྱའོ། །རྣལ་འབྱོར་མ་རྒྱུད་བླ་མ་བརྒྱུད། །གནས་སྐྱེས་
མཁའ་འགྲོ་མ་དེ་བཞིན། །དེ་རྣམས་ཁ་ལས་རྙེད་པར་འགྱུར། །ལས་ནི་རྟག་ཏུ་བྱེད་འགྱུར་བ། །
རྟག་ཏུ་བླ་མ་མཆོད་ན་ནི། །དེ་ཡི་དངོས་གྲུབ་མྱུར་དུ་འགྲུབ། །
མཁའ་འགྲོ་མ་སྒྲུབ་པའི་རས་རིས་ནི། གླང་པོ་ཆེའི་པགས་པ་ལ་བྲི་བར་བྱའོ། །རྣལ་
འབྱོར་མ་སྒྲུབ་པའི་རི་མོ་ནི། བ་གླང་གི་པགས་པ་ལ་བྲི་བར་བྱའོ། །མཁའ་སྤྱོད་སྒྲུབ་པའི་རི་མོ་
ནི་རྟའི་པགས་པ་ལ་བྲི་བར་བྱའོ། །ས་སྤྱོད་སྒྲུབ་པའི་རི་མོ་ནི་མ་ཧེའི་པགས་པ་ལ་བྲིའོ། །ས་
འོག་སྤྱོད་པ་སྒྲུབ་པའི་རི་མོ་ནི་ཕག་པའི་པགས་པ་ལ་འབྲིའོ། །གནོད་སྦྱིན་མོ་སྒྲུབ་པའི་རི་མོ་
ནི་བ་ཏ་ལའི་སྤང་ལེབ་ལ་བྲིའོ། །ལྷའི་བུ་མོ་སྒྲུབ་པ་ནི་ཙམ་པའི་སྤང་ལེབ་ལ་བྲིའོ། །ཀླུ་མོ་
བ་པ་ལ་ལ་ནི་ཀླུ་ཤིང་གི་སྤང་ལེབ་ལ་བྲིའོ། །མི་སྒྲུབ་པའི་འདོད་པ་ལ་ནི་དུར་ཁྲོད་ཀྱི་རས་
ལ་བྲི་བར་བྱའོ། །ཕ་རོལ་ལྟ་བ་ལ་སྒྲུབ་པ་ལ་ནི་བོང་བུའི་པགས་པ་ལ་བྲིའོ། །[ནོར་]རྣམས་
སྒྲུབ་པ་ལ་ནི་བྱི་བའི་པགས་པ་ལ་བྲིའོ། །ཆང་དགུག་པ་ནི་སྤྲེའུ་ཡི་པགས་པ་ལ་བྲིའོ། །ཁྲག་
དགུག་པ་ནི་ཐོད་པ་ལ་བྲིའོ། །ས་བོན་དགུག་པ་ལ་ནི་ཕུག་རོན་གྱི་པགས་པ་ལ་བྲིའོ། །ལྷ་
དགུག་པ་ལ་ནི་སྲེག་ཤིང་གི་སྤང་ལེབ་ལ་བྲིའོ། །གྲོང་ཁྱེར་འཁྲུག་པ་ལ་ནི་ལྕེ་སྤྱང་གི་པགས་
པ་ལ་བྲིའོ། །
ཞི་བའི་ལས་ལ་ནི་བྲམ་ཟེའི་རཀྟ་རྒྱུ་བའི་དུས་ཀྱི་གོས་ལ་བྲིས་ན་ཞི་བར་འགྱུར་རོ། །
རྒྱས་པ་ལ་ནི་རྒྱལ་རིགས་ཀྱི་བུ་མོའི་རཀྟ་རྒྱུ་བའི་དུས་ཀྱི་གོས་ལ་བྲིའོ། །དབང་གི་ལས་ནི་
རྗེའུ་ཡི་རིགས་ཀྱི་བུ་མོའི་རཀྟ་རྒྱུ་བའི་དུས་ཀྱི་གོས་ལ་བྲིའོ། །མངོན་སྤྱོད་ལ་ནི་རིགས་ངན་
མའི་རཀྟའི་[རྒྱུ་བའི་]དུས་ཀྱི་གོས་ལ་བྲིའོ། །རྒྱལ་བར་བྱ་བ་དག་ལ་ནི་ཆང་འཚོང་གི་རྒྱལ་
-439-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཚན་གྱི་གོས་ལ་རི་མོ་བྲིའོ། །རེངས་པར་བྱེད་ལ་རྡོ་ལེབ་སྟེ། །དགར་བ་ལ་ནི་རྔ་མོའི་པགས། །
དགུག་པ་ལ་ནི་སེངྒེའོ། །ལས་ཀུན་ལ་ནི་བྱི་བའི་པགས། །ཡང་ན་ལྤགས་ཉིད་ཁོ་ནའོ། །གཞན་
ཡང་སྣ་ཚོགས་ལ་རྣམས་ནི། །དྲན་པ་ཙམ་དུ་ངེས་པར་འགྲུབ། །བགེགས་རྣམས་མེད་པར་བྱ་
བའི་ཕྱིར། །རི་བོང་པགས་པ་དག་ལ་བྲི། །བགེགས་རྣམས་ལྟ་བར་བྱེད་པ་ལ། །ལྕེ་སྤྱང་མོ་
ཡིས་པགས་ལ་བྲི། །ཞེས་ཏེ། དེ་ལྟར་བྲིས་པ་རབ་ཏུ་གནས་པ་བྱས་ནས་སྒྲུབ་པ་དང༌། མཆོད་
པ་ལ་སོགས་པ་བྱའོ། །
གཞན་ཡང་རིན་ཆེན་དང་། ཤིང་དང་། རུས་པ་དང༌། འཇིམ་པ་ལས་སྒྲུབ་པའི་སྐུ་
གཟུགས་བྱས་ནས་ཀྱང་། དེ་ལྟར་བྱ་སྟེ། རྒྱུད་ལས། དངོས་གྲུབ་མཆོག་ལས་ཁྱད་པར་དུ། །
གསེར་དང་དངུལ་ལ་སོགས་པ་དང་། །ཟངས་དང་ཤེལ་དང་མཐིང་དང་ནི། །རྡོ་ལེབ་ལ་ནི་བྱ
བའོ། །ཙན་དན་དང་ནི་སྲོག་ཤིང་དང་། །ཙན་དན་དམར་པོ་ཙམ་པ་ཀ། ཨ་ཤྭ་ཀ་ནི་སྒྲུབ་སྟེར་
ཉིད། །བཻ་ཤྭ་ཀྵི་ནི་ནོར་སྦྱིན་འགྱུར། །ཨ་ཀ་རུ་དང་སྟར་ཀ་ཤིང༌། །འོ་མའི་ཤིང་གི་བྱེ་བྲག་དང༌། །
སྟག་གི་ཤིང་ལ་སོགས་པ་རྣམས། །གནོད་སྦྱིན་སྒྲུབ་པ་འགྲུབ་པར་འགྱུར། །སྦལ་བའི་རུས་པ་
ལ་བྱས་དང༌། །ཀླུ་ཤིང་དག་གི་བྱེ་བྲག་དང༌། །རུས་སྦལ་རུས་པ་གླང་པོའི་སོ། །ཁྱད་པར་དུ་ནི་
ཆར་ཡང་འབེབས། །བྲམ་ཟེའི་རུས་པ་ཞི་བ་སྟེ། །གླང་པོའི་རུས་པ་རྒྱས་པ་ཡིན། །དབང་ལ་རྟ་
ཡིས་རུས་པ་སྟེ། །བསད་པ་ལ་ནི་མ་ཧེའི་རུས། །དགར་བ་ལ་ནི་རྔ་མོའི་རུས། །སྡང་ལ་རྟ་དང་
མ་ཧེའོ། །རེངས་པ་བྱ་བ་ཁྱི་ཡི